**Paul Anspach**, nado en Burcht o 1 de abril de 1882 e finado en Bruxelas o 28 de agosto de 1981, foi un tirador de esgrima belga, que competiu nas modalidades de espada e florete.

Anspach participou en catro olimpíadas co equipo de esgrima belga (1908, 1912, 1920 e 1924).

Traxectoria
-----------

Anspach naceu nunha familia xudía en Burcht (Bélxica)

Foi o capitán do equipo nacional belga de espada de 1909 a 1928. A súa primeira participación dunha olímpiada foi nos xogos de Londres en 1908, competindo en espada, tanto no equipo individual como por equipos. Levando Bélxica a medalla de prata por equipos; Anspach gañou 10 dos seus 15 asaltos. Na compeción individual, chegou ás finais, quedando quinto. Tamén participou en sabre, chegando á segunda rolda.

Nos Xogos Olímpicos de 1912 en Estocolmo logrou a medalla de ouro en espada tanto en individual como por equipos. Entre os seus compañeiros de equipo estaba o seu irmán Henri Anspach, o recoñecido artista Jacques Ochs e Gaston Salmon. Na competición individual, gañou 6 das 7 loitas para gañar o ouro, perdendo só contra o británico Edgar Seligman. Anspach chegou tamén ás semifinais na competición de florete individual, antes de ser eliminado, quedano o 12º.

A seguinte competición olímpica de Anspach foi en 1920 nos Xogos de Antuerpen, gañando unha medalla de prata en espada por equipos. A súa derradeira Olimpíada foi en 1924 en París, alí chegou ás finais en espada individual, quedando en 9º lugar e en espada por equipos chegou de novo ás finais, rematando Bélxica en 2ª praza, polo que levou a medalla de prata.

En 1951 Anspach converteuse no primeiro gañador do *Taher Pacha Trophy*, establecido en 1950 por H.E. Mohammed Taher Pacha no que o COI premia anualmente a un atleta pola súa especial distinción no nome do Olimpismo

En 1976 Anspach levou a Medalla de Prata da Orde Olímpica, e nos Xogos Olímpicos de 1976 en Montreal, o *Comités d'organisation des Jeux Olympiques* (COJO) convidou a Anspach a tomar parte na cerimonia da transmisión do Facho Olímpico de Atenas a Ottawa, pero debido á súa idade os médicos desaconselláronlle a viaxe, non obstante Anspach declarou que quedaba recoñecido polo privilexio que lle outorgaban .

### Comité Olímpico Belga e Federación Internacional de Esgrima

Anspach colaborou na formación do Comité Olímpico Belga en 1906.

En 1913 foi un dos fundadores da **Federación Internacional de Esgrima** ("Fédération Internationale d'Escrime", ou FIE). servindo como o seu secretario xeral e como presidente de 1932 a 1939, ano no que debido á segunda guerra mundial suspendeu as súas actividades, retomou o posto en 1946, ata 1950.

En 1914 no Congreso Olímpico de París foi o secretario. e coa marqués de Chasseloup-Laubat deseñou as normas da esgrima como deporte olímpico.

Notas
-----

1. 1 2 3  "Olympism in mourning" (PDF). *Olympic Review* (Lausanne, Switzerland: The International Olympic Committee) **167**: 559. September–October 1981. Arquivado dende o orixinal (PDF) o 14 de xuño de 2012. Consultado o 18 August 2009.
2. 1 2  Horvitz, Peter S. (2007-04). *The Big Book of Jewish Sports Heroes: An Illustrated Compendium of Sports History & The 150 Greatest Jewish Sports Stars*. Specialist Press International. p. 184. ISBN 1-56171-907-2. Consultado o 18 August 2009.
3. 1 2 3 4 5  "Paul Anspach Biography and Statistics". Sports Reference. Arquivado dende o orixinal o 30 de novembro de 2009. Consultado o 17 August 2009.
4. 1 2 3 4  "Olympic awards." (PDF). *Olympic Review* (Lausanne, Switzerland: The International Olympic Committee). 107–108: 505–506. September–October 1976. Arquivado dende o orixinal (PDF) o 09 de agosto de 2010. Consultado o 18 August 2009.
5. ↑  "The Taher Pachas trophy." (PDF). *Olympic Review* (Lausanne, Switzerland: The International Olympic Committee) **29**: 2. September 1951. Arquivado dende o orixinal (PDF) o 08 de agosto de 2010. Consultado o 18 August 2009.
6. ↑  "COJO's Invitation to Mr. Paul Anspach" (PDF). *Olympic Official Report Montreal 1976* (Lausanne, Switzerland: The International Olympic Committee). 1 (part 2). 1976. Arquivado dende o orixinal (PDF) o 06 de maio de 2010. Consultado o 18 August 2009.
7. ↑  "Around the National Olympic Committees." (PDF). *Olympic Review* (Lausanne, Switzerland: The International Olympic Committee). 107–108: 566. September–October 1976. Arquivado dende o orixinal (PDF) o 09 de agosto de 2010. Consultado o 18 August 2009.
8. ↑  Anspach, Paul (September–October 1974). "Coubertin and fencing" (PDF). *Olympic Review* (Lausanne, Switzerland: The International Olympic Committee). 82–83: 461. Arquivado dende o orixinal (PDF) o 09 de agosto de 2010. Consultado o 18 August 2009.
9. ↑  Lahmy, Eric (August 1985). "Safety in Fencing" (PDF). *Olympic Review* (Lausanne, Switzerland: The International Olympic Committee) **214**: 499. Arquivado dende o orixinal (PDF) o 09 de agosto de 2010. Consultado o 18 August 2009.

Véxase tamén
------------

### Ligazóns externas

* Olympic record
* Biografía en Sports Reference

|  |  |
| --- | --- |
| Control de autoridades | 
* Wd: Q374498
* WorldCat
* VIAF: 50164418883120231712
* BNF: 17895881m
* ISNI: 0000 0005 0445 8542
* OCID: paul-anspach
* Sports Reference: paul-anspach-1

 |